**ZÁZNAM Z TESTU NEVYHNUTNOSTI zo dňa 06.06.2024**

|  |  |  |
| --- | --- | --- |
| Podmienky testu nevyhnutnosti | Áno | Nie |
| Nedostatočná personálna kapacita | áno |  |
| Odôvodnenie:  Spoločnosť Verejné prístavy, a. s. má zriadené interné právne oddelenie, ktoré je v súčasnosti obsadené 1 interným právnik. Interný právnik momentálne čerpá rodičovskú dovolenku, pričom nie je interne zastúpený. Spoločnosť Verejné prístavy, a. s. na zastrešenie právnej agendy zamestnáva 3 zamestnancov s právnickým vzdelaním. Títo zamestnanci vykonávajú prácu na základe dohody o pracovnej činnosti, respektíve dohody o vykonaní práce, t. j. sú pri vykonávaní práce časovo obmedzený. Táto podmienka je pre zastupovanie (právne služby) uvedené na prvej strane splnená. | | |
| Podstata právnej služby nespočíva vo vlastnej rozhodovacej činnosti spoločnosti Verejné prístavy, a. s. alebo v priamej súvislosti s ňou | áno |  |
| Odôvodnenie:  Nejedná sa o rozhodovaciu činnosť, nakoľko spoločnosť Verejné prístavy, a. s. nie je štátny orgán, ktorý by vykonával samostatnú rozhodovaciu činnosť. | | |
| Podstata právnej služby nespočíva v legislatívnej činnosti spoločnosti Verejné prístavy, a. s. alebo v priamej súvislosti s ňou | áno |  |
| Odôvodnenie:  Spoločnosť Verejné prístavy, a. s. nie je štátny orgán, ktorý by vykonával legislatívnu činnosť; jedná sa o generálne právne zastupovanie spoločnosti Verejné prístavy, a. s. počas majetkovo - právneho vysporiadania vzťahov vo verejnom prístave Bratislava a Komárno. | | |
| Významnosť predmetu právnej služby | áno |  |
| Majetkovo - právne vysporiadanie vzťahov vo verejnom prístave Bratislava a Komárno je pre spoločnosť mimoriadne významné. Prístav Bratislava je strategicky najvýznamnejším verejným prístavom na Slovensku. Leží na križovatke Rýnsko – Dunajského a Balticko – Jadranského koridoru Transeurópskej dopravnej siete TEN-T. Jeho strategická poloha ho predurčuje zastávať významné miesto v sieti vnútrozemských prístavov na Dunaji. Jednou z rozhodujúcich iniciatív Európskej komisie smerujúcich k zvýšeniu konkurencieschopnosti dopravy a k zníženiu environmentálneho zaťaženia je Biela kniha Európskej komisie o vytvorení konkurencieschopného dopravného systému efektívne využívajúceho zdroje. Nedostatočne využívané vnútrozemské vodné cesty majú hrať čoraz dôležitejšiu úlohu, najmä pri preprave tovaru do vnútrozemia a pri spájaní európskych morí. Prístav Bratislava v súčasnosti plní funkcie univerzálneho, nákladného aj osobného prístavu. Prístav Komárno je druhý najdôležitejší prístav na Slovensku. Od prístavu v Bratislave je vzdialený 100 km po prúde. Je považovaný za východiskový bod „Vážskej vodnej cesty“. Spoločnosť Verejné prístavy, a. s. ako obchodná spoločnosť, ktorej jediným akcionárom je Slovenská republika si nemôže dovoliť zanedbať uplatňovanie a vysporiadanie svojich majetkovo -právnych nárokov. Priebeh transakcie majetkovo - právneho vysporiadania, je predpokladom ďalšieho rozvoja verejné prístavu Bratislava a Komárno, a možnosti čerpania prostriedkov zo zdrojov EÚ, čo predstavuje strategický a hospodársky význam pripravovanej transakcie. | | |

JUDr. Lenka Rebrová Papcunová

Verejné prístavy, a. s.